|  |  |  |
| --- | --- | --- |
| **ЈКП „Београдски водовод и канализација“***Кнеза Милоша 27*11000 Београд, СрбијаПИБ: 100346317, Матични број: 07018762Контакт центар: 3 606 606e-mail: info@bvk.rsДатум:[27.05.2020.] | [**www.bvk.rs**](http://www.bvk.rs) | Служба за јавне набавке*Делиградска 28*, 11000 БеоградФакс: 2687-999e-mail: javne.nabavke@bvk.rs |

На основу члана 55. став 1. тачка 2., члана 57. и члана 60. Закона о јавним набавкама («Сл. гласник РС» бр. 124/12, 14/15 и 68/15, у даљем тексту: Закон),

**ЈКП „ БЕОГРАДСКИ ВОДОВОД И КАНАЛИЗАЦИЈА“**

**11000 Београд, Кнеза Милоша 27, www.bvk.rs**

**објављује**

**П О З И В**

**за подношење понуда**

за јавну набавку услуга: **Сервисирање и поправке грађевинских машина „JCB“, на 12 месеци**

број јавне набавке: **56 ОУ/20**

**1. Врста наручиоца:** Јавно предузеће - локална самоуправа

**2. Врста поступка јавне набавке**: предметна јавна набавка се спроводи у отвореном поступку у складу са Законом о јавним набавкама („Службени гласник РС“ бр. 124/12, 14/15 и 68/15) и подзаконским актима којима се уређују јавне набавке.

**3. Врста предмета јавне набавке:** услуге - Сервисирање и поправке грађевинских машина „JCB“, на 12 месеци. Назив и ознака из општег речника набавки: Услуге одржавања и поправки – 50000000.

**4. Критеријум, елементи критеријума за доделу уговора:** економски најповољније понуде са елементима:

|  |  |  |
| --- | --- | --- |
| **Р.Б.** | **ЕЛЕМЕНТИ КРИТЕРИЈУМА** | **ПОНДЕРИ** |
| 1. | **Ц1 - Цена радног часа сервисера (за позиције из важећег ценовника резервних делова)** | **5** |
| 2. | **Ц2 - Збир јединичних цена резервних делова са уградњом** | **90** |
| 3. | **Ц3 - Рок за извршење услуге поправке** | **5** |

Поткритеријум - краћи рок за извршење услуга поправке.

**5. Начин и преузимање конкурсне документације, односно интернет адреса где је конкурсна документација доступна:** Конкурсна документација може да се преузме на Порталу јавних набавки, Порталу града Београда или на интернет страници [www.bvk.rs](http://www.bvk.rs)

**6. Начин подношења понуда и рок за подношење понуда:** Понуде се припремају и подносе у складу са конкурсном документацијом и позивом за подношење понуда.

Понуде се достављају на адресу ЈКП „Београдски водовод и канализација“, Делиградска 28, у року од **30 (тридесет) дана** од дана објављивања позива на Порталу јавних набавки, до **10 часова**. Уколико последњи дан рока пада у нерадни дан (субота или недеља) или на дан државног празника, рок за достављање понуда истиче првог следећег радног дана **у 10 часова**. Понуде које пристигну до наведеног рока сматраће се благовременим. Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Наручилац ће након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

У року за подношење понуда понуђач може да измени, допуни или опозове своју понуду, на начин који је одређен за подношење понуде. Понуђач је дужан да јасно назначи који део понуде мења односно која документа накнадно доставља.

По истеку рока за подношење понуда понуђач не може да повуче нити да мења своју понуду, а уколико то учини или уколико не потпише уговор о јавној набавци када је његова понуда изабрана као најповољнија, наручилац ће уновчити средство обезбеђења дато уз понуду.

Понуда се подноси непосредно (лично) преко архиве или путем поште на адресу: ЈКП „Београдски водовод и канализација“, Служба за јавне набавке, Делиградска 28, 11000 Београд, са назнаком «НЕ ОТВАРАТИ» понуда за јавну набавку бр. **56 ОУ/20 - Сервисирање и поправке грађевинских машина „JCB“, на 12 месеци**. На полеђини коверте навести назив понуђача, адресу, адресни поштански код (ПАК), бр. телефона контакт особе и бр. факса.

Понуде се достављају у затвореним ковертама. Пожељно је да сва документа у понуди буду повезана траком у целини и запечаћена, тако да се не могу накнадно убацивати, одстрањивати или замењивати појединачни листови.

Понуђачи, самостално или као група понуђача, могу доставити само једну понуду.

Понуда мора да важи 60 (шездесет) дана од дана јавног отварања понуда.

**7. Место, време и начин отварања понуда**: Јавно отварање понуда обавиће се последњег, тј. **30 (тридесетог) дана** за подношење понуда у подрумским просторијама ЈКП „Београдски водовод и канализација“, Делиградска 28, 11000 Београд, са почетком у **12:30** **часова**.

**8. Услови под којима представници понуђача могу учествовати у поступку отварања понуда:** Отварању понуда могу присуствовати овлашћени представници понуђача, који ће своја овлашћења предати Комисији пре отварања понуда. Овлашћење мора да буде заведено код понуђача и потписано од стране одговорног лица понуђача.

**9. Рок за доношење одлуке:** Наручилац ће донети одлуку у року од 25 дана од дана отварања понуда.

**10. Лице за контакт:** Сања Арсенић, дипл. економиста, e-mail: **javne.nabavke@bvk.rs**

|  |  |
| --- | --- |
|  |  |

*ЈКП „Београдски водовод и канализација“*